  Майя Бывальцева 18-тӥ толшоре Удмуртиын каллен пельскоз, тӧл кужмоялоз. Со сярысь ивортэ Россиысь МЧС-лэн элькунъя валтӥсь управлениезлэн пресс-службаез. Удысэт ивортэмъя, покчиарняе улосвылын пилемо улоз, сайкиськылоз. Кот лымы усёз, каллен пельскоз, кӧня ке йӧвалег луоз. Тӧл лымшор палась секундскын 9-14, кужмояса 15-18 метре пельтоз. Нуназе элькунъя -2…-7 градус возиськоз. Сюресъёсты лымы шобыртоз, букосъёс кылдозы. Омыр зӥбет луло узвесь юбоя 739 миллиметр луоз, омырлэн мускытлыкез – 89 процент.  Тегъёс: МЧС Удмуртия куазь  